Document ID: 32009D0600

KOMISSION PÄÄTÖS,
tehty 5 päivänä elokuuta 2009,
päätöksen 2003/467/EY muuttamisesta siltä osin kuin on kyse tiettyjen jäsenvaltioiden ja niiden alueiden julistamisesta naudan luomistaudista virallisesti vapaiksi
(tiedoksiannettu numerolla K(2009) 6086)
(ETA:n kannalta merkityksellinen teksti)
(2009/600/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan II kohdan 7 alakohdan,
sekä katsoo seuraavaa:
(1)
Direktiivissä 64/432/ETY säädetään, että jäsenvaltio tai sen osa voidaan julistaa naudan luomistaudista virallisesti vapaaksi, kun sen nautakarjat täyttävät tietyt mainitussa direktiivissä säädetyt edellytykset.
(2)
Luettelo niistä jäsenvaltioista ja niiden alueista, jotka on julistettu naudan luomistaudista vapaiksi, esitetään nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 23 päivänä kesäkuuta 2003 tehdyssä komission päätöksessä 2003/467/EY (2).
(3)
Irlanti ja Puola ovat toimittaneet komissiolle asiakirjat, jotka osoittavat, että ne täyttävät koko alueensa osalta direktiivissä 64/432/ETY säädetyt asiaa koskevat edellytykset, jotta kyseisiä jäsenvaltioita voidaan pitää virallisesti naudan luomistaudista vapaina jäsenvaltioina.
(4)
Irlannin ja Puolan toimittamien asiakirjojen arvioinnin johdosta kyseisten jäsenvaltioiden koko alue olisi tunnustettava naudan luomistaudista virallisesti vapaaksi.
(5)
Portugali on toimittanut Azorien itsehallintoalueen Faial- ja Santa Maria -saarten osalta komissiolle asiakirjat, jotka osoittavat, että direktiivissä 64/432/ETY säädetyt asiaan liittyvät edellytykset täyttyvät, jotta kyseiset saaret voidaan katsoa naudan luomistaudista virallisesti vapaiksi Portugalin alueiksi.
(6)
Lisäksi Espanja on toimittanut Santa Cruz de Tenerifen ja Las Palmasin provinssien osalta komissiolle asiakirjat, jotka osoittavat, että direktiivissä 64/432/ETY säädetyt asiaan liittyvät edellytykset täyttyvät, jotta kyseiset provinssit voidaan katsoa naudan luomistaudista virallisesti vapaiksi Espanjan alueiksi.
(7)
Portugalin ja Espanjan toimittamien asiakirjojen arvioinnin johdosta asianomaiset saaret ja provinssit olisi tunnustettava naudan luomistaudista virallisesti vapaiksi kyseisten jäsenvaltioiden alueiksi.
(8)
Sen vuoksi päätöstä 2003/467/EY olisi muutettava.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2003/467/EY liite II tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 5 päivänä elokuuta 2009.

Labels: 0
18
19
6